Նախօրեին մշակույթի նախարար Լիլիթ Մակունցը հանդիպել է թանգարանային ոլորտի մասնագետների հետ եւ քննարկել «Թանգարանների եւ ՀՀ թանգարանային ֆոնդի մասին», ինչպես նաեւ «Վարչական իրավախախտումների վերաբերյալ Հայաստանի Հանրապետության օրենսգրքում լրացումներ կատարելու մասին» օրենքների նախագծերը: Հանդիպմանը ներկա են եղել թե՛ քաղաքային, թե՛ համայնքային թանգարանների տնօրեններ, ինչպես նաեւ թանգարանի ոլորտում գործող ՀԿ-ների, կազմակերպությունների ղեկավարներ։